Author: user

Εμφύλιοι πόλεμοι κατά την διάρκεια της επανάστασης του 1821
της μαθήτριας Μωϋσιάδου Στέλλας
 Από την αρχή κιόλας της επανάστασης του 1821 υπήρξαν πολιτικές εντάσεις ανάμεσα στους Έλληνες, οι οποίες οδήγησαν σε δύο εμφύλιους πολέμους.
Ο Α' εμφύλιος πόλεμος ξεκίνησε το φθινόπωρο του 1823 και έληξε τον Ιούλιο του 1824. Υπήρχαν οι δύο αντιτιθέμενες παρατάξεις. Η μία παράταξη αποτελούνταν από τους σημαντικότερους στρατιωτικούς της Πελοποννήσου με ηγέτη τον Κολοκοτρώνη, οι οποίοι θεωρούνταν ''Αντικυβερνητικοί''. Ενώ η άλλη παράταξη απαρτιζόταν από τους σημαντικότερους πολιτικούς της Πελοπονήσου και θεωρούνταν ''Κυβερνητικοί΄. Αφορμή του πρώτου εμφύλιου υπήρξε η καθαίρεση ενός υπουργού από τον πρόεδρο του βουλευτικού, ο οποίος κατηγορήθηκε για υπέρβαση καθήκοντως. Στην συνέχεια υπήρξαν ποικίλες διαμάχες ανάμεσα στο εκτελεστικό και βουλευτικό Η μία κυβέρνηση κατηγορούσε την άλλη ότι ήταν παράνομη, ενώ και οι δύο διεξήγαγαν εκλογές για την ανάδειξη νέου βουλευτικού. Ύστερα, οι διαμάχες ανάμεσα στους ''Αντικυβερνητικούς'' και στους ''Κυβερνητικούς'', άρχισαν να γίνονται ακόμη πιο έντονες γιατί οι πρώτοι πίστευαν ότι οι δεύτεροι θέλουν να δώσουν την Ελλάδα στην μεγάλη δύναμη, την Αγγλία. Παράλληλα, οι ''Κυβερνητικοί'' είχαν αμφιβολίες για τις ολιγαρχικές τάσεις των ''Αντικυβερνητικών''. Προφανώς, οι ''Κυβερνητικοί κατείχαν το πλεονέκτημα καθώς είχαν και πλούτο. Ο Κολοκοτρώνης μπορεί να ήταν η ισχύς των «Αντικυβερνητικών», αλλά αυτοί που τον υποστήριζαν ήταν περιορισμένοι. Τέλος, ο Κολοκοτρώνης αναγνώρισε και συμβιβάστηκε την κυβέρνηση Κουντουριώτη, η οποία στις αρχές Ιουλίου χορήγησε αμνηστία στους αντιπάλους της.
Ο Β΄εμφύλιος πόλεμος άρχισε αμέσως μετά το τέλος του πρώτου δηλαδή τον Ιούλιο του 1824 και έληξε τον Ιανουάριο του 1825. Η αφορμή για αυτόν τον εμφύλιο ήταν η άρνηση κάποιων κατοίκων να πληρώσουν κάποια χρήματα στην κυβέρνηση Κουντουριώτη. Τότε αυτός έστειλε στρατό για να επιβάλει τη βούληση της κυβέρνησης. Ο Κουντουριώτης από το δάνειο της ανεξαρτησίας εκμεταλλευόταν τους μικροκαπετάνιους και πλήρωνε τους στρατιωτικούς του. Η τελευταία αφορμή δόθηκε με την εισβολή ρουμελιώτικων στρατευμάτων στην Πελοπόννησο. Ο Κολοκοτρώνης ήταν εξαθλιωμένος μετά τον θάνατο του γιου του αλλά δέχθηκε να μεταβεί στο Ναύπλιο και να παλέψει για την πατρίδα του. Εκείνη την στιγμή ο Κουντουριώτης βρίσκει την ευκαιρία να τον συλλάβει στις 6 Φεβρουαρίου 1825 σε ένα μοναστήρι στην Ύδρα. Την ίδια κατάληξη είχε και ο Ανδρούτσος ο οποίος φυλακίστηκε στην Ακρόπολη και εντέλει δολοφονήθηκε στις 5 Ιουνίου 1825.
Επομένως, οι δύο αυτοί εμφύλιοι πόλεμοι το μόνο που κατάφεραν ήταν να αποδυναμώσουν τον ελληνικό στρατό. Παρατηρείται πως οι έλληνες όταν πρέπει να είναι ενωμένοι πάντα τα χαλάνε για τα συμφέροντά τους.
Πηγή: https://www.sansimera.gr/articles/402 και Νεότερη και Σύγχρονη Ιστορία Γ' γυμνασίου